**ELŐTERJESZTÉS**

Tiszavasvári Város Önkormányzata Képviselő-testületének

2018. szeptember 27-én

tartandó testületi ülésére

Az előterjesztés tárgya: **A polgármester illetményének és költségtérítésének**

 **megállapításáról**

Iktatószám: TPH/1403-17/2018

Melléklet: nincs

A napirend előterjesztője: Sipos Ibolya alpolgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. szeptember 25.

**Fenyvesi-Nagy Emese**

 **témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**A polgármester illetményének és költségtérítésének megállapításáról**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX tv. (a továbbiakban Mötv.) 71.§ -a rendelkezik a polgármester illetményének megállapításáról:

*„71.§ (2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.*

*(4) A polgármester illetménye a (2) bekezdésben meghatározott összeg*

*f) 70%-a a 10 001-30000 fő lakosságszámú település polgármestere esetében.”*

Fentiekre tekintettel **Szőke Zoltán polgármester** illetményét a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 51. § (1-3) bekezdése alapján kell meghatározni, mely szerint **az államtitkár alapilletménye a köztisztviselői illetményalap tizenkétszerese,** azaz 463.800,-Ft.

Ugyanezen törvényhely (2) bekezdése alapján az **államtitkár illetménykiegészítésre jogosult**, amelynek összege az alapilletmény 50%-a, azaz 231.900,-Ft.

A törvényhely (3) bekezdése alapján az államtitkár **vezetői illetménypótléka** az alapilletmény 65%-a, azaz 301.470,-Ft.

A fentiek alapján az államtitkár törvény szerint meghatározott illetménye bruttó 997.170,-Ft, és az előzőekben idézett jogszabályhely szerint ezen összeg **70 százaléka a polgármester törvény szerint meghatározott illetménye, ami havi bruttó 698.019,-Ft.**

Az Mötv. 71.§ (6) bekezdése a következőket tartalmazza: *„****A főállású polgármester****, a társadalmi megbízatású polgármester, a megyei önkormányzat közgyűlésének elnöke* ***havonta az illetményének****, tiszteletdíjának* ***15%-ában meghatározott összegű költségtérítésre jogosult.****”*

Fentiek alapján **a polgármester költségtérítésének összege havonta bruttó 104.703,-Ft.**

Az Mötv. **146/C §-a a következőkről rendelkezik:** *„a 2016. december 31-én hatályos 71. § (4) és (5) bekezdés szerinti polgármesteri illetmény és a tiszteletdíj, és a Magyarország helyi önkormányzatairól szóló 2011. évi CLXXXIX. törvény módosításáról szóló 2016. évi CLXXXV. törvénnyel módosított 71. § (4) bekezdés szerinti polgármesteri illetmény és a 71. § (5) bekezdése szerinti tiszteletdíj összegének különbözetét az állam a központi költségvetésből – a települési önkormányzat egy lakosra jutó adóerő-képességének figyelembevételével – a Magyarország központi költségvetéséről szóló törvényben meghatározott mértékben a helyi önkormányzatok számára évente megtéríti.”*

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 151. § (1) bekezdése alapján a köztisztviselők cafetéria juttatásra jogosultak. A Magyarország helyi önkormányzatairól szóló 2011. évi CLXXXIX. törvény 73. § *„A polgármesteri tisztség ellátásával kapcsolatos egyéb rendelkezéseket a közszolgálati tisztviselőkről szóló törvény állapítja meg.”* A Kttv. 225/L. § (1) *„A polgármesteri foglalkoztatási jogviszonyra megfelelően alkalmazni kell a 151. §-át”*, vagyis cafetéria juttatásban kell részesíteni a főállású polgármestert is.

Az önkormányzat 2018. évi költségvetéséről szóló Tiszavasvári Város Önkormányzata Képviselő-testületének a 1/2018. (II.20.) önkormányzati rendeletének 11. § (1) szerint *„A köztisztviselői cafetéria juttatás összege 2018. évben 193 250 Ft/fő, mely összeg a munkáltatót terhelő közterheket is tartalmazza.”* , melynek megállapítása egyéb munkáltatói jogkör ugyanúgy, mint a szabadság megállapítása.

Tájékoztatom a képviselőket, hogy a polgármester illetményének és költségtérítésének összegét a fent idézett jogszabályhelyek pontosan, összegszerűen meghatározzák, azonban javasolt ezek összegéről a képviselő-testület általi határozat hozatala, ezért kérem a tisztelt képviselő-testületet, hogy a határozat-tervezetben foglaltaknak megfelelően döntését meghozni szíveskedjen.

Tiszavasvári, 2018. szeptember 25.

 **Sipos Ibolya**

**általános helyettesítésre**

**megbízott alpolgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2018.(IX.27.) Kt. sz.**

**határozata**

**A polgármester illetményének és költségtérítésének megállapításáról**

Tiszavasvári Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. tv. (a továbbiakban: Mötv.) 71. § (2), (4) és (6) bekezdéseiben foglaltak alapján dönt arról, hogy

1. Szőke Zoltán főállású polgármester **illetményét** 2018. szeptember 23. napjától kezdődően havonta **bruttó 698.019,-Ft-ban** **állapítja meg**.

2. Szőke Zoltán főállású polgármester **költségtérítése** 2018. szeptember 23. napjától kezdődően a havi illetményének 15%-a, azaz havonta **bruttó 104.703,-Ft-ban határozza meg**.

3. Felkéri a jegyzőt, hogy a szükséges intézkedéseket tegye meg.

**Határidő**: azonnal **Felelős**: Sipos Ibolya általános

 helyettesítésre megbízott

alpolgármester